גאורג איבאנוביץ' גורדייף

גאורג איבאנוביץ' גורדייף (וכן גורדג'ייף; Georges Ivanovich Gurdjieff‏; 13 בינואר 1866? – 29 באוקטובר 1949) היה מיסטיקן יווני-ארמני ומורה רוחני. נולד למשפחה באלכסנדרופול (כיום גיומרי שבארמניה), לאב יווני ולאם ארמנית. על ילדותו ונעוריו ידוע מתוך ספרו "פגישות עם אנשים מיוחדים", בו מציג גורדייף את העולם שבו הוא גדל ואת הדמויות שהשפיעו על חייו. ספר זה אף היה לסרט בשנת 1979 בבימויו של פיטר ברוק, הנחשב כיום לאחד ממנהיגי התנועה בפריז. גורדייף הרבה במסעות ברחבי אסיה והמזרח התיכון, בחיפוש אחר "הידע העתיק", אותו ידע שנשתמר, לדעתו, בתרבויות נסתרות ועתיקות. הוא ביקר ושהה במנזרים בלתי ידועים ובבתי מקדש ממסורות שונות (כמו למשל: מסדר סופי במרכז אסיה הקשור, לטענת גורדייף, לאחוות סרמונג). הוא חקר את העקרונות של אותו ידע, ידע שגילויו עשוי להוביל את האדם להכיר את המציאות האובייקטיבית בה הוא חי. ב-1913 חזר למוסקבה, שם החל להפיץ את רעיונותיו. הוא התווה את המושג "הדרך הרביעית", שבמרכזו עומד האדם כישות ישנה, אשר אינה מודעת לעצמה ולכוחות הפועלים עליה. על מנת להתפתח, על האדם ללמוד את עצמו תוך התבוננות פנימית באלמנטים המרכיבים אותו, בתהליכים המתרחשים בתוכו, תוך התחשבות בחוקים הקוסמיים השולטים ביקום בכל רמותיו. לפי תפיסתו של גורדייף, קיימים באדם שלושה מרכזים: המרכז השכלי, המרכז הרגשי, והמרכז הגופני, ושלושה סוגים של עבודה רוחנית בהתאמה: דרך היוגי באמצעות לימוד וכתבים, דרך הנזיר באמצעות התבודדות ותפילות, ודרך הפאקיר באמצעות כאב וסבל. הדרך הרביעית משלבת מאמץ בכל שלושת המרכזים ושלוש דרכי העבודה על מנת להתעורר מהשינה בה הוא שקוע בחייו, ומרכזה הוא "זכירה עצמית": פעולה המאפשרת לאדם לנתב את כוחותיו הנפשיים והפיזיים באופן המאפשר לו "חשיבה ישותית" המפתחת את מהותו. גורדייף הציג את סמל התשיעון (האניאגרם) למערב. בין ספריו הנוספים (המתורגמים לעברית) ניתן למצוא את: "סיפורי בעל זבוב לנכדו - ביקורת אובייקטיבית חסרת פניות על חיי האדם". "פגישות עם אנשים מיוחדים". "גורדייף מדבר אל תלמידיו". תלמידו המפורסם של גורדייף, פטר דמיינוביץ' אוספנסקי, חיבר את הספר "חיפוש אחר המופלא", בו הוא מציג את רעיונות "הדרך הרביעית" כפי שלמד במשך שמונה שנות לימודיו עם גורדייף. עד היום ישנן קבוצות, בישראל ובשאר העולם, הלומדות את "הדרך הרביעית", תורתו של גורדייף. ישנן קבוצות הקשורות ישירות ל"בתי-ספר", זו של גורדייף בפריז או זו של אוספנסקי. אלו השתיים קשורות ל"מרכז" רעיונותיו של גורדייף. ישנן גם קבוצות שלא קשורות ל"בתי-הספר" המקוריים אך מתבססות על רעיונות של גורדייף. בישראל הוקמה ב-1983 עמותת שבילים (גרעין העמותה התקיים כבר משנות השישים תחת שמות שונים), ואיגדה בתוכה את כל אנשי קבוצות גורדייף בישראל אשר היו קשורים למרכזי גורדייף-דה זלצמן בעולם. בשנת 1987 הקימה העמותה מרכז פעילות ארצי ליד קיבוץ צובה, וכיום מחלקת העמותה את פעילותה בין מרכז זה לבין המרכז ביודפת. מלבד עמותת שבילים פועלות כיום בישראל מספר קבוצות נוספות הקשורות ללימוד תורתו של גורדייף. פ"ד אוספנסקי חיפוש אחר המופלא: קטעי תורה לא נודעת, תרגום: חברי החוג לחקר משנתו של גורדייף, הוצאת שוקן 1977 הפסיכולוגיה של התפתחותו האפשרית של האדם, מאת פ"ד אוספנסקי, תרגם ש"ה ברגמן, הרצליה, 1995 פגישות עם אנשים מיוחדים, מאת ג"א גורדייף, שוקן ירושלים תשמ"ז 1987 סיפורי בעל זבוב לנכדו, בהוצאת שוקן, ירושלים ג"א גורדייף על הכול ומן הכל- סיפורי בעל זבוב לנכדו, תרגום מצרפתית: דבורה דימנט, הוצאת שוקן, 2002 הדרך הרביעית, מאת פ"ד אוספנסקי, רשומה של שיחות ושל תשובות לשאלות המבוססות על תורתו של ג.י. גורדייף, מאנגלית - אריה בובר, זמורה ביתן תל אביב 1993. אילן עמית, גורדייף והעבודה הפנימית, הוצאת מפה, 2005 רוברט ברטון, זכירה עצמית, הוצאת גל, 2002 האדם החופשי- דרך האניאגרם, מאת בני לוז, אלטרנטיבות הוצאה לאור 2006 קבוצות גורדייף - עדות מבפנים - סיפורו של מוזיקאי אשר היה חבר במשך תשע שנים בקבוצת גורדייף ישראלית, 2023 Life is real only then, When I Am/ penguin compass, 1999 Views from the real world: early talks of G.I.Gurdjieff/ penguin comass, 1984 מדיה וקבצים בנושא גאורג איבאנוביץ' גורדייף בוויקישיתוף אתר האינטרנט הרשמי של גאורג איבאנוביץ' גורדייף גאורג איבאנוביץ' גורדייף, ברשת החברתית Goodreads גאורג איונוביץ' גורדייף (1872-1949), דף שער בספרייה הלאומית GurdjieffArabic.Org نشرة عربية عن تعاليم جورج إ. غوردجييف חיפוש - קבוצות ותנועות גורדייף בישראל פורום הדרך הרביעית, באתר של אינפורמה ישראל דרכים - קבוצות גורדייף בישראל האמנות להיות נוכח, נוכחות חיה בית-ספר מעשי במסורת הדרך הרביעית שבילים - קבוצות גורדייף בישראל קבוצות גורדייף - עדות מבפנים גאורג איבאנוביץ' גורדייף, באתר "Find a Grave" (באנגלית) גאורג איבאנוביץ' גורדייף, באתר אנציקלופדיה בריטניקה (באנגלית) אודות עמותת שבילים, באתר שבילים